Nr. 1535/ 15.11.2022

**CĂTRE**

**UNITĂȚILE ȘCOLARE SECTOARELE 1-6**

**ÎN ATENȚIA Conducerii unităților de învățământ și a personalului didactic**

**REF**. **la** ***Proiectul educațional transnațional ”Citește Diaspora”***

În vederea reprezentării, promovării și protejării limbii, culturii și civilizației naționale, **Casa Corpului Didactic a Municipiului București lansează proiectul educațional transnațional ”CITEȘTE DIASPORA”.**

În acest context, CCD București vă invită să vă implicați în activitatea de voluntariat **”Fii donator de carte!”**, ce se va derula în perioada **15 noiembrie - 15 decembrie 2022**, ce are ca scop dotarea bibliotecilor școlilor românești și asociațiilor românilor din diaspora, implicate în proiectele CCD București.

În perioada menționată, *vă invităm să donați la sediul CCD București*, din **Splaiul Independenței nr. 315 A, sector 6**, cărți noi sau utilizate, aflate în bună stare, care se încadrează în următoarele categorii:

* literatură pentru copii – nivel preșcolar, primar și gimnazial;
* carte școlară (auxiliare, ghiduri, manuale de limba română);
* carte interactivă (jocuri educative, cărți de colorat, benzi desenate etc.)
* enciclopedii și biografii ale unor personalități culturale românești;
* dicționare.

Cărțile vor fi aduse/ expediate la sediul CCD București, **însoțite de un borderou cu titlurile cărților, numărul de exemplare donate, cadrele didactice implicate** în proiect, pentru eliberarea **certificatului de voluntar în proiectul educațional transnațional CITEȘTE DIASPORA**.

**Persoanele de contact:**

* Documentarist Laura Rudeanu – laura.rudeanu@ccdbucuresti.org
* Bibliotecar Marilena Huiu – marilena.huiu@ccdbucuresti.org

**Director,**

**Prof. Nicoleta Briciu**